作者：刘辰翁
词牌/韵律：摸鱼儿

paragraphs: 渐无多、诗朋酒伴，东林复几人许。
旧时船子西湖柳，词与东风尘土。
重记否。
那月月下旬，且避何人疏。
当朝自负。
甚堕髻愁眉，滕韝短后，一往似伧父。
当年事，伤心说庾开府。
人生无百年虑。
虎头燕颔人间肉，不是蜜翁翁做。
今又古。
是楚对凡亡，为是凡亡楚。
朝朝暮暮。
听画角楼头，呜咽未断，重数五更鼓。